《二月归田舍作四首 其四》
元代·谢应芳

飞刍挽粟未能休，嗟我乡邻日夜忧。何事群凶■猖獗，半年诸将拥貔貅。

桃花过雨红颜老，杜宇伤春血泪流。堪笑腐儒无可用，下帷依旧说春秋。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。